เคยฉีดยาคุมแบบ3เดือนคะ นัดฉีดต่อวันที่21 กย แต่เลยมาหลายเดือนแล้ว วันนี้11 ธค ถามว่าถ้าจะกินแบบเม็ดเริ่มได้เลยไหมคะ หรือต้องรอประจำเดือนมาก่อน
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูง หากได้กินติดต่อกันทุกวันจนหมดแผงยา โดยการเริ่มยาที่ถูกต้องควรจะเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที แต่หากต้องการเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ค่ะดังนั้นตอนนี้ถ้าแน่ใจว่าไม่ได้ตั้งครรภ์ คือหลังหยุดฉีดยาคุม ไม่ได้มีเพศสัมพันธ์อีกเลย สามารถเริ่มยาคุมแบบแผงรายเดือนได้ ไม่ต้องรอให้ประจำเดือนมา กินให้ครบ 7 วันก่อน แต่ถ้าไม่แน่ใจเรื่องการตั้งครรภ์ อาจจะต้องรอให้ประจำเดือนมาแล้วรีบเริ่มกินยา หรือซื้อชุดตรวจครรภ์ทางปัสสาวะมายืนยันก่อนค่ะ